Dalarna (grofovija)
Grofovija Dalarna nekad zvana Dalecarlia je jedna od 21 grofovije (švedski: Dalarna län) 
na koji je Švedska administrativno podjeljena.

Geografske karakteristike
Dalarna je svojom površinom od 30,404 km² u kojoj živi 277 047 stanovnika je srednje velika švedska grofovija.

Dalarna se proteže od norveške granice na zapadu gotovo do grada Gävle, kod Botnijskog zaljeva na istoku.

Valoviti teren Dalarne spušta se s visine od oko 1200 metara na sjeverozapadu na manje od 300 metara na jugoistoku. 
Gorje ili - Fjäll (kako za zovu Šveđani) je karakteristično neplodno. Ostali dio grofovije je uglavnom je pod šumama.
Pritoke rijeke Dalälven izbrazadale su duboke doline na zapadu grofovije; jedna od njih rijeka Österdal, protiče kroz jezero Siljan, jedno od najvećih švedskih jezera. 

Velik dio Bergslagena - rudarske regije leži u Grofoviji Dalarna.

Historija
Grofovija Dalarna nastala je 1997. kad je dotadašnja Grofovija Kopparberg preimenovana, administrativni centar je grad Falun. Teren Grofovije Dalarna donekle se poklapa sa historijskom pokrajinom Dalarna 
iako je ona nešto veća jer uključuje i mali komad Grofovije Gävleborg na sjeverozapadu.

Historijska pokrajina Dalarna je u dva navrata 1434. i 1521. bila od neobične važnosti za zemlju, i to 
zahvaljujući svom rudnom blagu. Tad su rudnik bakra u Falunu i željezo iz Bergslagena  
financijski pomogli da se Švedska otrgne od Danske dominacije. Vrhunac švedske moći zbio se u 17. vijeku, a kulminacija 
tog procesa bili su vojni uspjesi Gustava II Adolfa za Tridesetogodišnjeg rata 
(1618. - 1648).

Privreda
Kraj oko jezera Siljan je poljoprivredno područje i centar turizma. Bergslagen je jedno od 
najvećih švedskih rudarskih područja, poznato po velikim depozitima željezne rude, ali i po zlatu, srebru, olovu i bakru.

Eksploatacija drva i uz nju vezana drvoprerađivačka industrija kao i tradicionalana tekstilna industrija
su također važni za ekonomiju grofovije.

Izvori

Vanjske veze 

 Službene stranice Grofovije Dalarna 
 Dalarna na portalu Encyclopædia Britannica 

Administrativna podjela Švedske